ภาพรวมผู้ติดเชื้อมีแนวโน้มคงตัวทั้งในกรุงเทพฯ ปริมณฑล และต่างจังหวัด พบในกลุ่มก่อนที่ต่อเนื่องจากกลุ่มเดิม
นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) รายงานข้อมูลผู้ติดเชื้อโควิด-19 ประจำวันนี้ (29 พ.ค. 64) ว่า ยอดผู้ติดเชื้อสะสมทั่วโลกอยู่ที่ 170,126,628 ราย เสียชีวิตสะสม 3,537,568 ราย โดยประเทศที่มีผู้ติดเชื้อมากที่สุด 5 อันดับแรก ได้แก่ สหรัฐอเมริกา อินเดีย บราซิล ฝรั่งเศสและตุรกี ส่วนสถานการณ์ในประเทศไทยวันนี้ มีจำนวนผู้ติดเชื้อโควิด-19 รวม 4,803 ราย เป็นผู้ป่วยรายใหม่จากระบบเฝ้าระวังและระบบบริการ 1,421 ราย จากการค้นหาผู้ติดเชื้อเชิงรุกในชุมชน 629 ราย จากเรือนจำ/ที่ต้องขัง 2,702 ราย ส่วนใหญ่มาจากเรือนจำนนทบุรี ผู้เดินทางมาจากต่างประเทศ 51 ราย ได้แก่ ชาวกัมพูชา 47 ราย ซาอุดีอาระเบีย 3 ราย และเซอร์เบียร์ 1 ราย โดยเป็นผู้ป่วยอาการหนัก 1,221 ราย และใส่เครื่องช่วยหายใจ 406 ราย หายป่วยกลับบ้านแล้ว 4,439 ราย และมีผู้เสียชีวิต 34 ราย โดยผู้ป่วยติดเชื้อสะสมระลอกใหม่มีจำนวน 120,916 ราย เมื่อรวมตั้งแต่การระบาดระลอกแรก มีผู้ป่วยติดเชื้อสะสม จำนวน 149,779 ราย โดยประเทศไทยเป็นอันดับที่ 84 ของโลกในส่วนของผู้เสียชีวิตวันนี้เป็นชายไทย 18 ราย หญิงไทย 16 ราย อายุตั้งแต่ 35-87 ปี ส่วนใหญ่เสียชีวิตด้วยด้วยโรคประจำตัว โดยปัจจัยเสี่ยงต่อการติดเชื้อโควิด-19 คือ คนในครอบครัว เพื่อนร่วมงาน อาชีพเสียง อาศัย/เดินทางเข้าไปในพื้นที่ระบาดและไปในที่คนหนาแน่นสำหรับจังหวัดที่ติดเชื้อมากที่สุด 5 อันดับแรกวันนี้ ได้แก่ กรุงเทพเพชรบุรี สมุทรปราการ นนทบุรี ชลบุรี และปทุมธานี ตามลำดับ ขณะที่จำนวนการได้รับวัคซีนโควิด-19 สะสมระหว่างวันที่ 28 กุมภาพันธ์ - 28 พฤษภาคม 2564 พบว่ามีการฉีดวัคซีนแล้วรวม 3,504,125 โดส ใน 77 จังหวัด แบ่งเป็นผู้ได้รับวัคซีนเข็มที่ 1 จำนวน 2,415,903 ราย และเข็มที่ 2 จำนวน 1,088,222 รายโฆษกศูนย์บริหารสถานการณ์โควิด-19 (ศบค.) กล่าวด้วยว่า ภาพรวมผู้ติดเชื้อมีแนวโน้มคงตัวทั้งในกรุงเทพฯ ปริมณฑล และต่างจังหวัด พบในกลุ่มก่อนที่ต่อเนื่องจากกลุ่มเดิม อาทิ โรงงาน แคมป์ก่อสร้าง ชุมชนแออัด ชุมชนรอบโรงงานและเรือนจำ โดยเริ่มพบในโรงงานหลายประเภท โดยเฉพาะกลุ่มแรงงานต่างด้าว ขณะที่ผู้ป่วยอาการหนักค่อนข้างคงที่และยังคงพบผู้เสียชีวิตต่อเนื่อง โดยเฉพาะกลุ่มผู้สูงอายุและผู้ป่วยเรื้อรัง ส่วนการพบผู้ติดเชื้อในเรือนจำเป็นจำนวนมากคือ การวางตารางในการตรวจหาเชื้อ ซึ่งจะเจอกลุ่มก้อนใหญ่ๆ มั่นใจว่าจะสามารถค้นหาเชิงรุกในเรือนจำได้อย่างต่อเนื่อง โดยขอแรงประชาชนและทุกภาคส่วนช่วยป้องกันการแพร่ระบาดอย่างเคร่งครัด รวมทั้งขอให้กลุ่มแรงงานต่างด้าวเดินทางผ่านช่องทางที่ถูกต้อง พร้อมเฝ้าระวังคลัสเตอร์ในพื้นที่กรุงเทพฯ รวม 43 แห่ง โดยจะมีการบูรณาการร่วมกันกับทุกภาคส่วนต่อไป เพื่อขับเคลื่อนการบริหารสถานการณ์โควิด ตลอดจนเพิ่มศักยภาพจำนวนการตรวจโควิดเพิ่มขึ้นและการปรับปรุงตลาดในพื้นที่กรุงเทพฯ 486 แห่ง รวม 50 เขตให้มีคุณภาพ รวมถึงแคมป์คนงานในพื้นที่กรุงเทพฯ อีกจำนวน 409 แคมป์ด้วย